Մարիան Ուիգինս

**Մարիան Ուիգինս**(), ամերիկացի գրող, ըստ «The Cambridge Guide to Women's Writing in English»-ի՝ Ուիգինսը գրում է «համարձակ խելքով և քողարկված հումորի զգացումով»։
Նա արժանացել է Ուայթինգ մրցանակի, Արվեստների ազգային հիմնադրամի մրցանակի և Ջանեթ Հայդինգեր Կաֆկայի մրցանակի, 2004 թվականին Պուլիցերյան մրցանակի եզրափակիչ էր անցել իր «Անտեսանելիի վկայությունները» վեպով։

## Կյանք և գործունեություն
Ուիգինսը ծնվել է 1947 թվականի նոյեմբերի 8-ին Լանքաստերում, Փենսիլվանիա։ Նա ամուսնացել է Բրայան Պորզակի հետ 1965 թվականին, որից ունեցել է մեկ դուստր։ Զույգը բաժանվել է 1970 թվականին։

Ուիգինսն ապրել է Լոնդոնում 16 տարի, կարճ ժամանակ նաև՝ Փարիզում, Բրյուսելում և Հռոմում։ 1988 թվականի հունվարին նա Լոնդոնում ամուսնացել է արձակագիր Սալման Ռուշդիի հետ։ 1989 թվականի փետրվարի 14-ին Այաթոլլա Ռուհոլլա Խոմեյնին հրապարակեց ֆաթվա, որով կոչ էր անում Ռուշդիին մահվան դատապարտել «Սատանայական բանաստեղծություններ» գրքում ենթադրյալ սրբապղծության համար։

Թեև Ուիգինսը այդ ամենից 5 օր առաջ Ռուշդիին ասել էր, որ նա ցանկանում է բաժանվել, այնուամենայնիվ, նրանք միասին են հեռանում՝ թաքնվելով ապահով վայրում։ 1993 թվականին նրանք ամուսնալուծվել են։

2016 թվականին Ուիգինսը կաթված է տարել, ինչի հետևանքով չի կարողացել կարդալ և գրել։ Նա ապաքինվեց և ավարտեց իր *Properties of Thirst* վեպը մի քանի տարիների ընթացքում։ Նրան օգնում էր դուստրը՝ Լարա Պորզակը։

Ուիգինսը ներկայումս ապրում է Լոս Անջելեսում, Կալիֆորնիա, որտեղ 2005 թվականից աշխատում է Հարավային Կալիֆորնիայի համալսարանի անգլերենի ֆակուլտետում։

Երբ Մարիանը միայնակ մայր էր, աշխատում էր ֆոնդային բրոքերի գրասենյակում, այստեղ նա գրել է իր առաջին վեպը՝ *Babe*-ն (1975), որից ստացված հասույթը նրան հնարավորություն ընձեռեց շարունակել գրողի կարիերան։

Իր վեպերով և պատմվածքներով Ուիգինսը հաստատվել է որպես մի հեղինակ, որը ցանկանում է պայքարել բովանդակային գաղափարների և մշակութային և քաղաքական առավել մութ ուժերի հետ, որոնց դեմ նրա հերոսները ելնում են իրենց երազանքներով ու վախերով։ Երբեմն նրան խանգարում է չափազանց խելացի բառախաղը, բայց սովորաբար Ուիգինսի գրական աշխարհը ներկայանում է խելացի սրամիտ գաղափարներով, կեղծավորության և երեսպաշտության նկատմամբ զգոնությամբ։

## Պարգևներ և մրցանակներ
*1989 թվական, *Whiting Award* մրցանակ
*1989 թվական, *Janet Heidinger Kafka Prize* մրցանակ *John Dollar* գրքի համար
*2003 թվական, *National Book Award* մրցանակ *Evidence of Things Unseen* գրքով
*2004 թվական, Պուլիցերյան մրցանակ *Evidence of Things Unseen* գրքի համար։

## Երկերի ցանկ
### Վեպ
* *Babe*, 1975, միայնակ մոր պատմություն.
* *Went South*, 1980.
* *Separate Checks*, 1984, արձակագիրն ապաքինվում է նյարդային խանգարումից։ Այս գրքի հրատարակումից հետո Ուիգինսը կարողացավ ապահովել նյութականապես իրեն և դստերը։
* *John Dollar*, 1989; 8 աղջիկները մնացել են կղզում փակված, շահել է Ջանեթ Հեյդինգեր Կաֆկայի մրցանակ ՝որպես Ամերիկացի կնոջ լավագույն վեպ
* *Eveless Eden*, 1995, սիրավեպ պատերազմի թղթակցի և լուսանկարչի միջև․ պատմութան գաղափարն առաջարկել էր Սալման Ռուշդին։
Ներկայացվել է Օրանժ մրցանակի կարճ ցանկում, 1996, Orange Prize .
* *Almost Heaven*, 1998.
* *Evidence of Things Unseen*, 2003
Նոմինացվել է 2003 թվականի *National Book Award* մրցանակի, ապա 
Ոսկե մեդալ 2004 թվականին, Commonwealth Club Prize (fiction), 2004 թվականին նաև Պուլիցերյան մրցանակ։
* *The Shadow Catcher*, 2007։
* *Properties of Thirst*, 2022

### Ժողովածուներ
* *Herself in Love and Other Stories*, 1987.
* "Herself in Love," Originally published in *Granta 17: While Waiting for a War*, August 1985
* *Bet They'll Miss Us When We're Gone*, 1991.

## Արտաքին հղումներ
*Profile at The Whiting Foundation
*Wired for Books (1990 audio interview with Don Swaim)
*Marianne Wiggins And Life on the Run, *New York Times*, April 9, 1991 (review of *Bet They'll Miss Us when We're Gone*).
*Մարիան Ուիգինսի գրքերը publishersweekly կայքում
*Մարիան Ուիգինսի մասին encyclopedia կայքում
*Մարիան Ուիգինսը պատմում է նոր գրքի մասին
*Մարիան Ուիգինս, աուդիոգիրք
*Մարիան Ուիգինս, հարցազրույց LITERARY HUB կայքում
*https://www.amazon.com/-/es/Marianne-Wiggins-ebook/dp/B09JPDTCQ9?ref_=ast_author_mpb, Մարիան Ուիգինսի գրքերը Ամազոն կայքում

## Ծանոթագրություններ

Կատեգորիա:20-րդ դարի ամերիկացի կին գրողներ
Կատեգորիա:Ամերիկացի գրողներ
Կատեգորիա:Ամերիկացի վիպասաններ
Կատեգորիա:Պուլիցերյան մրցանակակիրներ
Կատեգորիա:Սալման Ռուշդի
Կատեգորիա:21-րդ դարի ամերիկացի կին գրողներ